CELEX: C2006/096/08
Language: da
Date: 2006-04-22 00:00:00
Title: Sag C-73/06: Anmodning om præjudiciel afgørelse forelagt ved kendelse afsagt den  19. januar 2006  af Finanzgericht Köln i sagen Planzer Luxembourg Sàrl mod Bundeszentralamt für Steuern

22.4.2006   
            
            
               DA
            
            
               Den Europæiske Unions Tidende
            
            
               C 96/5
            
         Anmodning om præjudiciel afgørelse forelagt ved kendelse afsagt den 19. januar 2006 af Finanzgericht Köln i sagen Planzer Luxembourg Sàrl mod Bundeszentralamt für Steuern
   (Sag C-73/06)
   (2006/C 96/08)
   Processprog: tysk
   Ved kendelse afsagt den 19. januar 2006, indgået til Domstolens Justitskontor den 8. februar 2006, har Finanzgericht Köln i sagen Planzer Luxembourg Sàrl mod Bundeszentralamt für Steuern forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Medfører en virksomhedsattest, der svarer til modellen i bilag B til Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet (1), at det bindende er afgjort, eller at der er en uafviselig formodning om, at virksomheden er etableret i den stat, som har udstedt attesten?
            
         
               2)
            
            
               Såfremt spørgsmål 1 skal besvares benægtende:
               Skal udtrykket »hjemsted for sin økonomiske virksomhed« i artikel 1, nr. 1, i trettende momsdirektiv fortolkes således, at der menes det sted, hvor selskabet har sit vedtægtsmæssige hjemsted,
               eller er kriteriet det sted, hvor selskabets overordnede beslutninger træffes,
               eller er det afgørende det sted, hvor de relevante beslutninger vedrørende de almindelige daglige forretninger træffes?
            
         
      (1)  EFT L 331, s. 11.